Internetda tarqalgan Gaz-5307 ishtirokidagi  videoga izoh berildi

Ijtimoiy tarmoqda "Gaz-5307" rusumli avtomobil haydovchisi, transport vositasining orqa qismiga uni ishlab chiqargan korxona nazarda tutmagan yorituvchi qurilmalarni o`rnatib, tungi vaqtda, yo`lda boshqa haydovchilarga ushbu chiroqlarni yoqib halaqit berayotganligi aks etgan video tarqaldi. Hodisaga YHXBB izoh berdi.
Video yuzasidan Buxoro viloyati IIB YHXB xodimlari tomonidan surishtiruv olib borilib, ushbu "Gaz-5307" avtomobil haydovchisi, 1999 yilda tug`ilgan A.A.ga nisbatan belgilangan tartibda ma`muriy bayonnoma tuzildi.